|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS**  **DĖL NEMOKAMO KELEIVIŲ VEŽIMO REGULIARAUS VIETINIO (MIESTO IR PRIEMIESTINIO) SUSISIEKIMO AUTOBUSŲ MARŠRUTAIS PLUNGĖS RAJONE PATVIRTINIMO**  2020 m. liepos 30 d. Nr. T1-  Plungė |

Vadovaudamasi Lietuvos Respublikos Vietos savivaldos įstatymo 6 straipsnio 33 punktu, 16 straipsnio 2 dalies 37 punktu, Lietuvos Respublikos transporto lengvatų įstatyto 5 straipsnio 8 dalimi, Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašu, patvirtintu Lietuvos Respublikos susisiekimo ministro 2010 m. liepos 20 d. įsakymu Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“ bei atsižvelgdama į UAB „Plungės autobusų parkas“ 2020 m. birželio 2 d. viešą raštą Nr. AS-2355 „Dėl Plungės rajono savivaldybės lūkesčių, susijusių su UAB „Plungės autobusų parkas“ veikla“, Plungės rajono savivaldybės taryba n u s p r e n d ž i a:

1. Nustatyti, kad:

1.1. visi keleiviai reguliaraus vietinio (miesto ir priemiestinio) susisiekimo autobusų maršrutais Plungės rajone vežami nemokamai.

2. Pripažinti netekusiu galios Plungės rajono savivaldybės tarybos 2008 m. rugsėjo 25d. sprendimą Nr. T1-177 „Dėl tarifų už keleivių vežimą reguliaraus vietinio (miesto ir priemiestinio) susisiekimo maršrutais patvirtinimo“ bei jį keitusį sprendimą.

3. Sprendimas įsigalioja nuo 2020 m. rugpjūčio 1 d.

4. Informaciją apie šį sprendimą paskelbti vietinėje spaudoje, o visą sprendimą įkelti į Plungės rajono savivaldybės interneto svetainę [www.plunge.lt](http://www.plunge.lt).

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Kalbos tvarkytoja Aušra Dirvonskienė

Finansų ir biudžeto skyriaus vedėjos pavaduotoja Margarita Tamošauskienė

Rengė Vietos ūkio skyriaus vyr. specialistas Evaldas Jankauskas

Teisės aktų projektų numatomo teisinio

reguliavimo poveikio vertinimo rezultatų

pateikimo tvarkos aprašo

priedas

**VIETOS ŪKIO SKYRIUS**

(institucijos pavadinimas)

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL NEMOKAMO KELEIVIŲ VEŽIMO REGULIARAUS VIETINIO (MIESTO IR PRIEMIESTINIO) SUSISIEKIMO AUTOBUSŲ MARŠRUTAIS PLUNGĖS RAJONE PATVIRTINIMO“**

2020 m. liepos 17 d.

Plungė

**1.Parengto teisės akto projekto tikslai –** Palengvinti Plungės rajono gyventojų socialinę situaciją po Karantino. Paskelbti visuomenei – apie ekonominę paramą, skirtą vietos gyventojams bei įmonėms, įstaigoms remti, siekiant įveikti krizės sukeltus negatyvius padarinius.

**2. Teisės akto projekto esmė**, **rengimo priežastys ir motyvai.** Keleivius nemokamai vežtų Savivaldybei pavaldi UAB „Plungės autobusų parkas“, kuriai išlaikyti kiekvienais metais Plungės rajono savivaldybė skiria po 1 mln. eurų.

Informuojame, kad atliekant UAB „Plungės autobusų parkas“ maršrutų optimizavimą, gerinant keleivių srautų aptarnavimą, siekiant padidinti Plungės rajono gyventojų naudojimosi viešuoju transportu statistiką ir tokiu būdu prisidėti prie ekologinės gyvensenos propagavimo, siūloma koreguoti Savivaldybės politiką transporto klausimu: t.y. nemokamai vežti ne tik vyresnio amžiaus senjorus, neįgaliuosius, bet ir visų amžiaus grupių keleivius. Tokiu būdu būtų aprūpintos Plungės rajono įmonės – darbuotojais, o sveikatos priežiūros, kultūros ir socialinio sektoriaus įstaigos – klientais.

Pakeitimai atliekami vadovaujantis Lietuvos Respublikos Vietos savivaldos įstatymo 6 straipsnio 33 punktu, 16 straipsnio 2 dalies 37 punktu, Lietuvos Respublikos Transporto lengvatų įstatymo 5 straipsnio 8 dalimi, Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašu, patvirtintu Lietuvos Respublikos Susisiekimo ministro 2010 m. liepos 20 d. įsakymu Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“ bei atsižvelgiant į UAB „Plungės autobusų parkas“ vienintelio akcininko 2020 m. birželio 02 d. viešą raštą Nr. AS-2355 „Dėl Plungės rajono savivaldybės lūkesčių, susijusių su UAB „Plungės autobusų parkas“ veikla“.

**3. Lėšų poreikis (jeigu teisės aktui įgyvendinti reikalingos lėšos).** Lengvata parengta atsižvelgiant į Karantino ir ekstremalios situacijos aplinkybes šalyje.

Vežimo paslaugų finansavimas Savivaldybės pavaldžiai UAB „Plungės autobusų parkas“ - skiriamas biudžete numatytomis lėšomis: pagal 04 „Socialiai saugios ir sveikos aplinkos kūrimo programos“, 01 tikslo „Mažinti socialinę atskirtį vykdant valstybės ir savivaldybės socialinės politikos priemones“,06 uždavinio „Transporto išlaidų kompensavimas lengvatinių keleivių ir moksleivių vežėjams“,01 priemonės „Transporto lengvatoms kompensuoti“ – paliekant tą patį finansavimo šaltinį (Savivaldybės biudžeto lėšos SB, funkcinės klasifikacijos kodas 09.06.01.01.), o finansavimo dydį (grafoje „išlaidoms iš viso“) – 973 400 eur, paliekant nepakeistą 2020-iems metams.

**4. Laukiami rezultatai.** Pozityvus poveikis Savivaldybės gyventojams: suteikiama parama Plungės r. gyventojams, nes transporto paslaugos yra išlaidos, kurių dažniausiai darbdavys nekompensuoja; gyventojų sveikatingumo pagerinimas, nes sudaromos galimybės dažniau lankytis gydymosi įstaigose; intensyvesnis visuomeninio transporto naudojimas, o sykiu mažesnė gamtos tarša dėl sumažėjusio individualių automobilių naudojimo.

**5. Kita svarbi informacija -**

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Pagalbos verslui suteikimas Plungės rajono mastu: nemokamas dirbančiųjų asmenų atvežimas į įmones ir įstaigas. Didesnio dirbančiųjų srauto atvežimas iš periferijos į centrinę-pramoninę zoną.* | *-* |
| *Finansams* | *Neutralus: vežimo paslaugų finansavimas Savivaldybės pavaldžiai UAB „Plungės autobusų parkas“ – skiriamas biudžete numatytų lėšų sumoje.* | *-* |
| *Socialinei aplinkai* | *Nemokamas pavėžėjimas vykdomas, siekiant įveikti karantino sukeltos ekonominės krizės padarinius; taupant Plungės r. gyventojų netiesiogines pajamas, nes transporto paslaugos yra išlaidos, kurių dažniausiai darbdavys nekompensuoja. Gyventojų sveikatingumo pagerinimas, nes sudaromos galimybės dažniau lankytis gydymosi įstaigose.* | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *-* | *-* |
| *Regiono plėtrai* | *Nutolusių Plungės r. vietovių gyventojų geresnis pavėžėjimas į/iš rajono centrą. Galimybių sudarymas taupyti savo pinigus periferinių seniūnijų gyventojams.* | *-* |
| *Kitoms sritims, asmenims ar jų grupėms* | *Išplečiamas Plungės rajono gyventojų, galinčių naudotis nemokama paslauga, kontingentas, neskirstant jų pagal amžių ar privilegijų grupes; visiems žmonėms garantuojamos lygios teisės ir galimybės pasiekti savo darbo vietas, gydymosi įstaigas ar grįžti namo.* | *-* |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus specialistas **\_\_\_\_\_\_\_\_\_\_\_\_\_\_** Evaldas Jankauskas

(pareigos) (parašas) (vardas, pavardė)